ઇન્ટરનેટ એન્ડ મોબાઇલ એસોસિયેશન ઓફ ઇન્ડિયાના રિપોર્ટ પ્રમાણે આજે દેશમાં અંદાજિત ૩૫ ટકા લોકો ઇન્ટરનેટનો ઉપયોગ કરે છે. જેમાં સૌથી વધુ સંખ્યા યુવાનો અને વિદ્યાર્થીઓની છે. ડિસેમ્બર ૨૦૧૭ સુધીમાં ૪૮.૧ કરોડ યુઝર્સ હતા. જેમાં ૬૪.૮૪ ટકા શહેરી વિસ્તારના અને ૨૦.૨૬ ટકા ગ્રામીણ વિસ્તારના યુઝર્સનો સમાવેશ થાય છે. જ્યારે એક અંદાજ પ્રમાણે ૨૦૧૮ના જૂન માસના અંત સુધીમાં દેશમાં ઇન્ટરનેટ વપરાશકર્તાઓની સંખ્યા પ૦ કરોડ થશે. એક અન્ય રિપોર્ટ પ્રમાણે ૨૦૧૬માં ૧,૬૨,૯૦૦ વેબ ડેવલોપરની માગ હતી. આ સંખ્યા વધીને ૨૦૨૬ સુધીમાં ૧,૮૪,૨૦૦ સુધી પહોંચવાની શક્યતા છે. દર વર્ષે ૧૩ ટકા સુધી વેબ ડેવલોપરની ડિમાન્ડ વધી રહી છે.